Pit montor

250px|thumb | Yamaha SR

Pit Montor ya iku kendharaan rodha loro kang bisane lumaku ngganggo dayane mesin. Diarani pit montor amarga pancen mulabukane duwé wujud kaya déné pit kang dipasangi mesin. Pabrik pit montor  Honda minangka panguwasane pasar pit montor ing Indonésia, sahengga ing karang padésan pit montor uga karan honda.

Ing nagara Indonésia, pit montor wis umum digunakaké amarga regane kang saya murah, playune bisa banter lan uga rosa, rumatane gampang, lan bisa digunakaké ing samubarang papan sanajan dalane èlèk, mblekuk, nanjak utnawa mung ujud plipiran. Ing kutha, wargane uga seneng nganggo pit montor amarga nalikane dalan macet, pit montor bisa nlusup ing sela-selane mobil, trek, bis lan kendharaan liyané.

Lumrahé, pit montor migunakaké bènsin minangka bahan bakare.

Jinise pit montor
miturut wujudé
 Montor kumbang
 Montor bèbèk
 Montor lanang
 Vespa/Sekuter
 Sekuter metik
 Montor tril
 Montor balap
 Montor Harley
Miturut pigunane 
 Montor komuter kanggo lunga padinan lan nglajo
 Montor pesiar kanggo lelungan kang adoh lan ngliwati manéka warna kaanan dalan
 Montor ulah raga kaya ta montor tril lan montor balap.
Pabrik pit montor
 Honda
 Yamaha
 Suzuki
 Kawasaki
 Piaggio
 Ducati
 Harley Davidson
 BSA

Piranti tambahan
 Helm
 Sespan

Kategori:Kendharaan
Kategori:Otomotif